Intet tyder på, at der er sne et eneste sted i Danmark juleaften, oplyser DMI.

Det danske vejr bliver usædvanlig mild i resten af december måned med temperaturer på omkring to til syv graders varme ifølge DMI. Så er man en af dem, der ønsker sig en hvid jul, så ser prognoserne ikke lovende ud. - Når jeg kigger på prognosen, så er det ikke sandsynligt, at vi får hvid jul. Det må man sige. Selv om der er 14 dage til jul, og det kan komme ændringer i prognosen, så er der intet der tyder på, at der ligger sne et eneste sted i Danmark juleaften, siger meteorolog Mogens Grønnebæk fra DMI til Ekstra Bladet. Den officielle definition af hvid jul er, at der skal ligge mindst 0,5 cm sne i mindst 90 procent af landet. Generelt set er der syv procent chance for, at det sker i Danmark. Men ikke i år. - Det er meget usandsynligt, så chancen er under syv procent. Den er tættere på nul procent, siger Mogens Grønnebæk. Siden 1900 har der kun været hvid jul i Danmark ni gange, senest i 2010.